ඒ කාලේ පවුල් 42 ක් විතර තමා ගමේම හිටියේ. ඉළුක් සෙවිලි කරපු විදුහල් ශාලාවෙම කාමරයක් තමා විදුහල්පති නිවාසය වුණේ. ගමට එන්න තිබුණේ බොහෝම පටු කැලෑ පාරක්. අම්පාර නගරයේ ඉඳලා එන ලංගම බස් එක ආවේ අම්බලන්ඔය හංදියට විතරයි. එතන ඉඳලා කිලෝමීටර් පහළොවක විතර දුර අපි එන්නේ පයින් තමා. කලාතුරකින් කරත්තයක නැගලා එනවා. එහෙමත් නැත්නම් පා පැදියක එනවා. අතරමග දී හම්බවෙන ගම් දෙක තමා මඩාන සහ මඩවලලන්ද. පස්සේ කාලෙක ගංගා නිම්න භූමි සංවර්ධන මණ්ඩලය මගින් අම්බලන්ඔය වැව හදනකොට ඒ හරිය තරමක් ජනාකීර්ණ වුණා. එහෙම නැත්නම් මඩවලලන්දෙන් පස්සේ කිලෝමීටර් දහයක් දොළහක් යනකම් මිනිස් පුළුටක් නැති මහා ඝන වනාන්තරය. ගමනාගමන අපහසුතාව නිසා ගමට ලංගම බස් රථයක් ගෙන්න ගන්න අපි කටයුතු කෙරුවා.
අතීතයේ ගමේම වාසය කලේ පවුල් කීයක් පමණද
42